যোৱা নিশা শিৱসাগৰ জিলাৰ ডিমৌৰ বকতা নেমুগুৰি আৰক্ষী নিৱেশৰ অন্তৰ্গত শালমাৰি গাঁৱৰ পৰা শিৱসাগৰ আৰক্ষীয়ে অভিযান চলাই এজন এটা ডেৰ কিলো ওজনৰ সন্দেহজনক গঁডৰ খড়গ উদ্ধাৰ কৰে।
প্ৰাপ্ত তথ্য মতে ডিমৌৰ বকতা নেমুগুৰিৰ শালমৰা গাঁৱৰ কপিল কাহাৰ(৩৬) নামৰ ব্যক্তিজনৰ পৰা শিৱসাগৰ আৰক্ষীয়ে অভিযান চলাই ডেৰ কিলো ওজনৰ এটা সন্দেহজনক খড়গ উদ্ধাৰ কৰে। শিৱসাগৰ আৰক্ষী অধীক্ষকৰ নেতৃত্বত চলা উক্ত অভিযানকালত খড়গৰ লগতে বহু পৰিমাণৰ নকল সোণ আৰু নকল টকা বনাবলৈ ব্যৱহাৰ কৰা কেইবাবাণ্ডোলো কাগজো উদ্ধাৰ কৰা হয়।
প্ৰাপ্ত তথ্য মতে আৰক্ষীৰ দলটোৱে কালি এক গোপন সূত্ৰ আধাৰত তেওঁৰ ঘৰত হঠাৎ অভিযনা চলাই আৰু কপিল কাহাৰ নামৰ প্ৰৱঞ্চকটোক আটক কৰে।
জানিব পৰা মতে বহু কম সময়ৰ ভিতৰতে এই প্ৰবঞ্চকটোৱে এনেধৰণৰ অবৈধ কাৰ্যকলাপ আৰু চোৰাং ব্যৱসায়েৰে গঢ়ি তুলিছিল সম্পত্তিৰ পাহাৰ। চোৰাংব্যৱসায়ৰ ধনেৰে কাহাৰে ৭ খনকৈ গাড়ী আৰু ৫০ বিঘা মাটি ক্ৰয় কৰাৰ উপৰিও আৰু কেইবাঠাইটো নিৰ্মাণ কৰিছিল বৃহৎ অট্টালিকা।
আনহাতে অৰক্ষীয়ে কপিল কাহাৰক শিৱসাগৰ আদালতলৈ প্ৰেৰণ কৰিব বুলি জানিব পৰা গৈছে।
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
